**XII. VIÐAUKI – REGLUGERÐ FRAMKVÆMDASTJÓRNARINNAR (EB) nr. 809/2004 frá 29. apríl 2004**

**Sbr. tilgreint í 2. mgr. regl. nr. 243/2006:**

***Ef ósamræmi er á milli íslensks og ensks texta reglugerðar framkvæmdastjórnarinnar nr. 809/2004 skal skýra íslenska textann með hliðsjón af enska textanum.***

**Ef ósamræmi er á milli textans í þessu skjali og texta reglugerðar framkvæmdastjórnarinnar nr. 809/2004 er það texti reglugerðarinnar sem gildir.**

**XII. VIÐAUKI**

**Lágmarkskröfur um upplýsingar sem koma skulu fram í verðbréfalýsingu fyrir afleidd verðbréf (grunnskjal)**

|  |  |  |
| --- | --- | --- |
| **Kafli# Bls#** | **Liður** | **Efni** |
|  | **1.** | **ÁBYRGIR AÐILAR** |
|  | **1.1.** | Tilgreina skal alla aðila sem eru ábyrgir fyrir upplýsingum í lýsingunni, og, eftir atvikum, fyrir tilteknum hlutum hennar og í því tilviki skal tilgreina þá hluta sem þeir eru ábyrgir fyrir. Ef um er að ræða einstaklinga, þ.m.t. aðilar að stjórn, framkvæmdastjórn eða eftirlitsstjórn útgefandans, skulu þeir tilgreindir með nafni og stöðuheiti. Ef um er að ræða lögaðila skal tilgreina nafn þeirra og skráða skrifstofu. |
|  | **1.2.** | Yfirlýsing frá þeim sem eru ábyrgir fyrir lýsingunni þess efnis að samkvæmt þeirra bestu vitund séu upplýsingarnar, sem lýsingin hefur að geyma, í samræmi við staðreyndir og að engum upplýsingum sé sleppt sem kunna að skipta máli varðandi áreiðanleika hennar. Eftir atvikum, yfirlýsing frá þeim sem eru ábyrgir fyrir tilteknum hlutum lýsingarinnar þess efnis að samkvæmt þeirra bestu vitund séu upplýsingarnar, sem er að finna í þeim hluta lýsingarinnar sem þeir eru ábyrgir fyrir, í samræmi við staðreyndir og að engum upplýsingum sé sleppt sem kunna að skipta máli varðandi áreiðanleika hans. |
|  | **2.** | **ÁHÆTTUÞÆTTIR**  Upplýsingar um áhættuþætti sem skipta máli fyrir verðbréfin sem eru boðin til kaups eða skráð á markað svo meta megi markaðsáhættuna sem tengist þeim skulu birtar á áberandi stað í kafla sem ber yfirskriftina „Áhættuþættir“. Þetta skal fela í sér áhættuviðvörun þess efnis að fjárfestar geti tapað verðmæti allra  fjárfestinga sinna eða hluta þess, eftir atvikum, og/eða ef bótaábyrgð fjárfesta takmarkast ekki við verðmæti fjárfestinga hans skal taka það fram ásamt lýsingu á aðstæðum þar sem slík viðbótarbótaábyrgð á sér stað og möguleg fjárhagsleg áhrif. |
|  | **3.** | **HELSTU UPPLÝSINGAR** |
|  | **3.1.** | *Hagsmunir einstaklinga og lögaðila sem tengjast útgáfunni/útboðinu*  Lýsing á hvers kyns hagsmunum, þ.m.t. ósamrýmanlegir hagsmunir sem skipta máli fyrir útgáfu/útboð, ásamt ítarlegum upplýsingum um aðila sem hlut eiga að máli og eðli hagsmunanna. |
|  | **3.2.** | *Ástæður fyrir útboðinu og ráðstöfun söluandvirðis ef það varðar ekki myndun hagnaðar og/eða vörn gegn tilteknum áhættum*  Ef ástæður útboðsins og ráðstöfun söluandvirðis eru tilgreind skal gefa upp nettósöluandvirði og áætlaðan heildarkostnað vegna útgáfunnar/útboðsins. |
|  | **4.** | **UPPLÝSINGAR UM VERÐBRÉF SEM Á AÐ BJÓÐA/SKRÁ Á MARKAÐ** |
|  | **4.1.** | *Upplýsingar um verðbréf* |
|  | **4.1.1.** | Lýsing á tegund og flokki verðbréfa sem eru boðin til kaups og/eða skráð, þ.m.t. ISIN-númer eða annað slíkt öryggisauðkennisnúmer. |
|  | **4.1.2.** | Skýr og ítarleg skýring til að hjálpa fjárfestum að skilja hvernig virði undir­liggjandi gernings eða gerninga hefur áhrif á virði fjárfestinga þeirra, einkum við þær aðstæður þegar áhættan er augljós nema þar sem nafnvirði hverrar einingar er a.m.k. 100.000 evrur eða þar sem einungis er hægt að kaupa verðbréf við útgáfu fyrir a.m.k. 100.000 evrur. |
|  | **4.1.3.** | Upplýsingar um löggjöfina sem verðbréfin eru gefin út í samræmi við. |
|  | **4.1.4.** | Upplýsingar um hvort verðbréfin eru nafnbréf eða handhafabréf og hvort þau eru í skírteinisformi eða rafrænt skráð. Í síðara tilvikinu skal tilgreina nafn og heimilisfang aðilans sem sér um skráninguna. |
|  | **4.1.5.** | Upplýsingar um í hvaða gjaldmiðli verðbréfin eru gefin út. |
|  | **4.1.6.** | Forgangsröðun verðbréfanna sem boðin eru til kaups og/eða á að skrá, þ.m.t. samantektir á hvers kyns ákvæðum sem eiga að ákvarða forgangsröðun verðbréfa eða gera þau víkjandi gagnvart yfirstandandi eða framtíðar­skuld­bindingum útgefandans. |
|  | **4.1.7.** | Lýsing á réttindum tengdum verðbréfum, þ.m.t. hvers kyns takmarkanir á þessum réttindum, og málsmeðferð við nýtingu þeirra. |
|  | **4.1.8.** | Ef um er að ræða nýjar útgáfur skal útskýra ályktanir, heimildir og samþykktir sem hafa eða munu liggja til grundvallar stofnun og/eða útgáfu verðbréfa. |
|  | **4.1.9.** | Útgáfudagur verðbréfanna. |
|  | **4.1.10.** | Lýsing á hvers kyns takmörkunum á frjálsu framsali á verðbréfunum. |
|  | **4.1.11.** | * Fyrningardagur eða gjalddagi afleiddu verðbréfanna. * Nýtingardagur eða síðasti viðmiðunardagur. |
|  | **4.1.12.** | Lýsing á uppgjörsaðferð afleiddu verðbréfanna. |
|  | **4.1.13.** | Lýsing á því hvernig hagnaður af afleiddum verðbréfum er greiddur út, greiðsludagur eða afhendingardagur og aðferð við útreikning. |
|  | **4.1.14.** | Að því er varðar landið þar sem útgefandi hefur skráða skrifstofu og land eða lönd þar sem útboð verðbréfa fer fram eða þar sem óskað er eftir skráningu skal tilgreina eftirfarandi:   1. Upplýsingar um skatta af verðbréfunum sem haldið er eftir til staðgreiðslu, 2. upplýsingar um hvort útgefandi ábyrgist að staðgreiðsluskatti sé haldið eftir. |
|  | **4.2.** | *Upplýsingar um undirliggjandi þætti* |
|  | **4.2.1.** | Nýtingarverð eða lokaviðmiðunarverð fyrir undirliggjandi þætti. |
|  | **4.2.2.** | Yfirlýsing þar sem tilgreind er tegund undirliggjandi þáttar og hvar unnt sé að fá upplýsingar um hann:   * Upplýsingar um hvar hægt sé að fá upplýsingar um fyrri og frekari þróun undirliggjandi þáttar og óstöðugleika hans, * ef undirliggjandi er verðbréf,   + nafn útgefanda verðbréfsins,   + ISIN-númer eða annað slíkt öryggisauðkennisnúmer, * ef undirliggjandi er vísitala (index),   + heiti vísitölunnar og lýsing á henni ef útgefandinn hefur sett hana saman. Ef útgefandinn setur ekki vísitöluna saman skal geta þess hvar hægt sé að fá upplýsingar um hana, * ef undirliggjandi eru vextir,   + lýsing á vöxtunum, * annað:   + Ef undirliggjandi þáttur tilheyrir engum framangreindra flokka skal verðbréfalýsingin hafa að geyma samsvarandi upplýsingar. * ef undirliggjandi þáttur er safn af mismunandi undirliggjandi þáttum,   + upplýsingar um viðkomandi vægi þessara mismunandi þátta |
|  | **4.2.3.** | Lýsing á hvers kyns röskun á markaði eða atburðum sem valda röskun á greiðsluuppgjöri sem hafa áhrif á undirliggjandi þætti. |
|  | **4.2.4.** | Leiðréttingarreglur sem tengjast atburðum sem hafa áhrif á undirliggjandi þætti. |
|  | **5.** | **SKILMÁLAR OG SKILYRÐI FYRIR ÚTBOÐINU** |
|  | **5.1.** | *Skilyrði, tölfræðilegar upplýsingar um útboð, fyrirhuguð tímaáætlun og nauðsynlegar aðgerðir varðandi þátttöku í útboðinu* |
|  | **5.1.1.** | Skilyrði sem gilda um útboðið. |
|  | **5.1.2.** | Heildarfjárhæð útgáfu/útboðs. Ef fjárhæðin er ekki föst skal lýsa hvernig og hvenær fjárhæð útboðsins verður tilkynnt opinberlega. |
|  | **5.1.3.** | Upplýsingar um hversu lengi útboðið stendur, þ.m.t. hvers kyns mögulegar breytingar, og lýsing á áskriftarferlinu. |
|  | **5.1.4.** | Ítarlegar upplýsingar um lágmarks- og/eða hámarksfjárhæð áskriftar (hvort sem um er að ræða fjölda verðbréfa eða samanlagða fjárfestingarfjárhæð). |
|  | **5.1.5.** | Skipulag og tímamörk fyrir greiðslu og afhendingu verðbréfa. |
|  | **5.1.6.** | Ítarleg lýsing á því hvernig og hvenær niðurstöður útboðsins verða birtar opinberlega. |
|  | **5.2.** | *Skipulag dreifingar og úthlutunar* |
|  | **5.2.1.** | Mismunandi flokkar mögulegra fjárfesta sem verðbréfin eru boðin til kaups. Ef útboð fer fram samtímis á mörkuðum í tveimur eða fleiri löndum og ef ákveðinn hluti hefur verið tekinn eða er tekinn frá fyrir einhverja af þessum mörkuðum skulu allir slíkir hlutar tilgreindir. |
|  | **5.2.2.** | Aðferð við tilkynningu til umsækjenda um fjárhæðina sem þeim er úthlutað ásamt upplýsingum um hvort viðskipti megi hefjast áður en tilkynning berst þeim. |
|  | **5.3.** | *Verðlagning*  Upplýsingar um fyrirhugað verð sem verðbréfin verða boðin til kaups á eða aðferð sem er notuð til að ákvarða útboðsverð og birtingu þess. Upplýsa skal um fjárhæð allra útgjalda og skatta sem áskrifandi eða kaupandi verða sérstaklega krafðir um. |
|  | **5.4.** | *Markaðssetning og/eða sala og sölutrygging* |
|  | **5.4.1.** | Nafn og heimilisfang þess eða þeirra sem hafa umsjón með heildarútboðinu eða einstaka hlutum þess og, að því marki sem útgefanda eða tilboðsgjafa er kunnugt um, þeirra sem markaðssetja og/eða selja verðbréfin í hinum ýmsu löndum þar sem útboðið fer fram. |
|  | **5.4.2.** | Nafn og heimilisfang þeirra aðila sem annast greiðslur og vörsluaðila í hverju landi fyrir sig. |
|  | **5.4.3.** | Nöfn og heimilisföng aðila sem hafa samþykkt með bindandi samkomulagi að sölutryggja útgáfuna og nöfn og heimilisföng aðila sem hafa samþykkt að markaðssetja og/eða selja útgáfuna án bindandi samkomulags eða eftir bestu getu. Sé útgáfan ekki öll sölutryggð skal tilgreina þann hluta sem sölutrygging nær ekki til. |
|  | **5.4.4.** | Upplýsingar um hvenær samningur um sölutryggingu hafi verið eða verði samþykktur. |
|  | **5.4.5.** | Nafn og heimilisfang þess einstaklings sem sér um útreikning. |
|  | **6.** | **SKRÁNING Á MARKAÐ OG FYRIRKOMULAG VIÐSKIPTA** |
|  | **6.1.** | Upplýsingar um hvort sótt hafi verið eða sótt verði um skráningu á verðbréfunum, sem eru boðin til kaups, á skipulegan verðbréfamarkað eða aðra sambærilega markaði ásamt upplýsingum um viðkomandi markaði. Nefna skal þessar aðstæður án þess að gefið sé í skyn að skráningin verði endilega samþykkt. Tilgreina skal þá daga þegar í fyrsta lagi er hægt að skrá verðbréfin, ef vitað er um þá. |
|  | **6.2.** | Tilgreina skal alla skipulega verðbréfamarkaði eða sambærilega markaði, sem útgefandi hefur vitneskju um, þar sem verðbréf í sama flokki og verðbréfin sem á að bjóða til kaups eða skrá á markað, hafa þegar verið skráð. |
|  | **6.3.** | Upplýsingar um aðila sem hafa gert bindandi samkomulag um að starfa sem milliliðir (intermediaries) á eftirmarkaði og búa til seljanleika (liquidity) með kaup- og sölutilboðum ásamt lýsingu á helstu skilmálum samkomulagsins. |
|  | **7.** | **VIÐBÓTARUPPLÝSINGAR** |
|  | **7.1.** | Ef ráðgjafa í tengslum við útgáfu er getið í verðbréfalýsingunni skal birta yfirlýsingu þar sem fram kemur hvert hlutverk þeirra hefur verið. |
|  | **7.2.** | Upplýsingar um önnur gögn í verðbréfalýsingunni sem löggiltir endurskoðendur hafa endurskoðað eða kannað og ef endurskoðendur hafa lagt fram skýrslu. Endursögn skýrslunnar eða, með samþykki lögbærs yfirvalds, samantekt á henni. |
|  | **7.3.** | Ef verðbréfalýsing hefur að geyma greinargerð eða skýrslu frá sérfræðingi skal tilgreina nafn þessa einstaklings, heimilisfang vinnustaðar, menntun hans og hæfi og hvort hann hafi verulegra hagsmuna að gæta gagnvart útgefandanum. Ef skýrslan er samin að beiðni útgefanda skal gefa yfirlýsingu um að slík yfirlýsing eða skýrsla fylgi, á hvaða formi og í hvaða samhengi hún er ásamt samþykki þess einstaklings sem hefur heimilað efni þessa hluta verðbréfalýsingarinnar. |
|  | **7.4.** | Ef upplýsingar eru fengnar frá þriðja aðila skal útgefandi, að svo miklu leyti sem honum er kunnugt um og honum er unnt, út frá þeim upplýsingum sem þriðji aðilinn hefur birt, láta í té staðfestingu þess efnis að upplýsingarnar séu réttar og að engum staðreyndum sé sleppt sem geri upplýsingarnar ónákvæmar eða  misvísandi. Þar að auki skal útgefandi tilgreina uppruna upplýsinganna. |
|  | **7.5.** | Gefa skal upplýsingar um það í lýsingunni hvort útgefandinn hyggist láta í té upplýsingar að útgáfu lokinni. Ef útgefandi hefur gefið til kynna að hann hyggist greina frá slíkum upplýsingum skal útgefandinn tilgreina í lýsingunni frá hvaða upplýsingum verður greint og hvar hægt sé að finna þær. |